open-index/open-wikipedia-markdown huggingface dataset:
Matthew (Ny-Caledonia)

**Matthew**, også kalt **Umaenupane**, er ei øy i det sørlige Stillehavet. Den tilhører det franske territoriet Ny-Caledonia, men Vanuatu gjør også krav på den.
 
## Status
Frankrike anser øya som en del av Ny-Caledonia. Kravet ble først framsatt i 1975. Vanuatu gjør også krav på Matthew og kaller den Umaenupane. 

Frankrike har satt opp en meteorologisk stasjon på øya.
 
## Naturgeografi
Matthew er ei vulkansk øy på omkring 70 hektar. Geologisk består den av en eldre del i øst og en del i vest der det fortsatt er vulkansk aktivitet, blant annet med fumaroler. Øya er en stratovulkan. Bekreftede utbrudd fant sted i 1949, 1954 og 1967 og det er mulig det har vært utbrudd også i 1966 og 1976. Den vestlige delen av øya ble skapt av utbruddene på 1900-tallet. Toppen av de to delene går begge opp i omkring 200 meters høyde. De er skilt av et eid der det er mulig å gå i land.
 
Plantelivet på Matthew er preget av vulkanutbruddene på 1900-tallet. Det er sparsom vegetasjon, uten trær og busker. Av de mindre enn 30 planteartene, er omkring halvparten innført, deriblant grasarter i slekten *[[Chloris (botanikk)|Chloris]]* og *[[Urochloa subquadripara]]*. Opprinnelig vegetasjon er representert ved bregner som *[[Nephrolepis brownii]]* og *[[Microsorum grossum]]*, samt grasarten *[[Cenchrus calyculatus]]*.
 
For sotterne (*Onychoprion fuscatus*), grånoddy (*Procelsterna albivitta*) er Matthew et viktig hekkested. 1 % av verdens hekkende par for disse artene holder til på øya. Andre registrerte sjøfuglarter er:

*brunnoddy (*Anous stolidus*)
*grånoddy (*Procelsterna albivitta*)
*kilehalelire (*Puffinus pacificus*)
*rødhaletropikkfugl (*Phaethon rubricauda*)
*brunsule (*Sula leucogaster plotus*)
*maskesule (*(Sula dactylatra personata*)
 
Av landfugler finnes blant annet kystsvale (*Hirundo tahitica subfusca*), hvitmaskehegre (*Egretta novaehollandiae*), australsivhauk (*Circus approximans*) og sibirlo (*Pluvialis fulva*).

## Referanser
Hunter (Ny-Caledonia)

**Hunter**, også kalt **Fearn**  og **Unaeneag**, er ei øy i det sørlige Stillehavet. Den tilhører det franske territoriet Ny-Caledonia, men Vanuatu gjør også krav på den.
 
## Historie og status
Det er funnet spor av mennesker tre steder på øya. Opphavet for disse er ikke endelig avklart. Funnene kan stamme fra kortvarig førhistorisk bosetting eller fra senere tids hvalfangst.

Frankrike anser Hunter som en del av Ny-Caledonia.  Kravet ble først framsatt i 1975. Vanuatu gjør også krav på øya og kaller den Unaeneag.
 
## Naturgeografi
Øya er en stratovulkan. Den hadde utbrudd i 1903. Vulkanøya stiger bratt opp av havet med en topp som når opp til 280 moh. Den har et areal på rundt 60 hektar. Den vulkanske aktiviteten kommer til syne ved fumaroler.
 
Hunter er dekket av vegetasjon, for det meste dannet av opprinnelige arter. 40 plantearter er registrert. Det finnes trær og busker, blant annet *[[Hibiscus tiliaceus]]*, *[[Pisonia grandis]]* og *[[Pandanus tectorius]]*, og det finnes bregner, som *[[Blechnum orientale]]*, *[[Histiopteris incisa]]* og *[[Haplopteris elongata]]*. Arter som *[[Erythrina variegata]]*, *[[Vigna adenantha]]* og *[[Luffa cylindrica]]* indikerer at øya historisk har vært besøkt av mennesker.
 
Hunter er et viktig hekkested for sjøfugl. 1 % av verdens hekkende par av rødhaletropikkfugl (*Phaethon rubricauda*) holder til på Hunter. Andre registrerte sjøfuglarter er:

*storfregattfugl (*Fregata minor palmerstoni) 
*[[maskesule]] (*(Sula dactylatra personata*)
*[[brunsule]] (*Sula leucogaster plotus*)
*[[rødfotsule]] (*Sula sula rubripes*)
*[[kilehalelire]] (*Puffinus pacificus*)
*[[trindadepetrell]] (*Pterodroma heraldica*) 
*[[grånoddy]] (*Procelsterna albivitta*)
*[[brunnoddy]] (*Anous stolidus*)
*[[silketerne]] (*Gygis alba candida*)
 
Det finnes også landfugler som [[sotrikse]] (*Porzana tabuensis*), [[pionérsvale]] (*Hirundo neoxena*), [[hvitmaskehegre]] (*Egretta novaehollandiae*) og [[lagfiskeskarv]] (*Phalacrocorax sulcirostris*).
 
Det er [[polynesiarotte]] (*Rattus exulans'') på Hunter.
 
## Referanser
Tiga

**Tiga** eller **Tokanod** er ei øy i Loyautéøyene i Ny-Caledonia. Den ligger mellom Maré og Lifou. Høyeste punkt er 76 moh. Tiga er en del av kommunen Lifou.
 
Øya er hjem for tiga-stammen og tilhører det tradisjonelle distriktet Löessi i det tradisjonelle området Drehu.

Første europeiske besøkende var William Raven, som i 1793 utforsket Loyautéøyene.

Det er flyplass på øya.
 
## Referanser
Île Ouen

**Île Ouen** eller **Ngwêê** er ei øy i kommunen Le Mont-Dore i provinsen Sud på Ny-Caledonia. Den ligger ved sørvestspissen av Grande Terre. Øya har en flate på 3713 hektar og hadde 110 innbyggere i 2009.
 
Canal Woodin skiller den fra hovedøya. Det er båtforbindelse til Prony og Port Moselle.
 
Øya er hjem for ouara-stammen og utgjør et tradisjonelt distrikt i det tradisjonelle området Drubea-Kapumë. Det finnes et gammelt jadebrudd på øya. Kanakene benyttet jade til økser og halskjeder.
 
## Referanser
Monastiroffensiven

**Monastiroffensiven** fra 12. september til 11. desember 1916 var en militæroffensiv på Makedoniafronten for å bryte dødpunktet som hadde oppstått mellom ententemaktene og sentralmaktene. De allierte styrkene i Thessaloniki vil bryte seg gjennom det bulgarske forsvaret for å slå ut Bulgaria fra krigen og redusere presset på Romania som hadde kommet under angrep av sentralmaktene, deriblant fra nordlig Bulgaria. Det bulgarske forsvaret gav etter på flere steder, deriblant kontrollen over byen Monastir, men holdt stand mot de allierte angrepene gjennom høstmånedene. Frontlinjen ble flyttet bare femti kilometer mot et tap på 50&nbsp;000 døde, skadede og savnede samt 80&nbsp;000 sykmeldte hos ententemaktene - en tredjedel av styrken - mot bulgarerne og tyskerne som mistet 61&nbsp;000 menn.

## Litteratur
* Hall, Richard (2010) *Balkan Breakthrought: The Battle of Dobro Pole 1918* Indiana University Press. ISBN 0-253-35452-8
Slaget ved Monastir (1917)

**Slaget ved Monastir** om våren fra 12. mars til 26. mai 1917 var et fransk forsøk om å sikre nærliggende områder rundt byen Monastir hvorfra bulgarsk-tysk artilleri kunne skyte ned på landskapet. Sarrail som kommanderte de allierte styrkene i Makedoniafronten hadde forberedt en ny storoffensiv siden Monastiroffensiven, sendte fem franske divisjoner dit for å bryte den bulgarske frontlinjen mellom innsjøene Ohrid og Prespa som et ledd i våroffensiven.

Slaget, eller mer korrekt var det en serie av militæroperasjoner, er kjent under flere navn. På fransk er det kjent som *Bataille de la cote 1248* («*Slaget om høyde 1248»*) og *Bataille de Pelister* etter Pelisterfjellet. På bulgarsk er det kjent som *Slaget ved Chervena Stena*, etter Chervena Stena eller Crvena Stena-høydedraget i Pelisterfjellområdet. Et annet navn er *Slaget ved Prespasjøen*.

Kampene fra 12. mars og videre over tre måneder, ga meget lite for de franske styrkene som ikke kom videre fra utgangspunktet mot det sterke bulgarsk-tyske forsvaret som gjenerobret alle erobrede lokaliteter til slutt. 14 000 soldater gikk tapt i bytte mot et par hundre meter.

## Referanser


## Litteratur

* Stephen Pope & Elizabeth-Anne Wheal, *The Macmillian Dictionary of The First World War* 1995 ISBN 0-333-68909-7
Strumaoffensiven

**Strumaoffensiven** var en offensiv under første verdenskrig som varte fra 18. til 25. august 1916 der bulgarske styrker okkuperte deler av Thrakia i det nordøstlige Hellas. Offensiven var en del av et bulgarsk forkjøpsangrep som skulle vanskeliggjøre ententemaktenes forberedelser på en storoffensiv. Den var også et erobringstog gjort for å underlegge seg det omstridte greske landområdet Thrakia.

Alt gresk territorium øst for elven Struma ble tatt, og Makedoniafronten ble forkortet med opptil 120&nbsp;kilometer. Dette framprovoserte et opprør i den greske hovedstaden Athen som ledet til at Hellas sluttet seg til ententemaktene. Sarrail, som kommanderte de allierte styrkene i Makedonia, måtte vente med Monastiroffensiven til den neste måneden.

## Se også
* Slaget ved Florina

## Litteratur
* Richard C Hall, *Balkan Breakthrough, the Battle of Dobro Pole 1918*, 2010, Indiana University Press, ISBN 978-0-253-35452-5
Slaget ved Florina

**Slaget ved Florina**, **slaget ved Lerin** eller **cheganoffensiven**, var en bulgarsk offensiv med tysk assistanse i Makedoniafronten fra 17. til 27. august 1916 som ble konfrontert med serbiske styrker. De alliertes forberedelser i sammenheng med den rumenske tilslutningen til ententemaktene, varslet bulgarene om at det ville komme en storoffensiv. Deretter startet bulgarerne et forkjøpsangrep i østlige Makedonia. Serberne mistet byen Florina, men klarte å holde stand til slutt.

## Se også
* Strumaoffensiven
## Referanser

## Litteratur
* Richard C. Hall, *Balkan Breakthrough - The Battle of Dopro Pole 1918*, 2010, Indiana University Press, ISBN 978-0-253-35452-5
HRS

**HRS** kan bety:
* Hovedredningssentralen
* Human Rights Service
* Hotel og Restaurantskolen
* Hurtig reaksjonsstyrke, se Brigade Nord og Rena leir
Rachel Seaman

**Rachel Seaman** (født 1986) er en canadisk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ble nummer 52 på 20 kilometer kappgang. 

## Referanser


## Eksterne lenker
*
Mogens Thorsens og Hustrus Stiftelse

**Mogens Thorsens og Hustrus Stiftelse**, ofte bare kalt *Mogens Thorsens stiftelse*, var opprinnelig en stiftelse med formål å gi 50 enker eller ugifte kvinner av den dannede klasse fri bolig. Hjemmet lå på den eiendommen som skipsreder Mogens Thorsen eide like ved Solli plass  i Oslo, mellom Drammensveien og Bygdøy allé. Hjemmet var oppført i 1898 som en stor, monumental bygning, tegnet av arkitekt Henrik Bull.

## Historikk

### Den første forstanderen
Forstander for stiftelsen den første perioden fra 1896 til 1908 samt noen år fra 1921, var Fredrik Christian Kierulf, sønn av statsminister Otto Richard Kierulf.

### Eiendommen
Stiftelsens eiendom omfattet både adressene Drammensveien 33 og Bygdøy allé 2-4. Skillebekken rant over denne eiendommen, men den ble lagt i rør da tomten ble bebygget. En del av eiendommen ble solgt før 1921 med adresse Bygdøy allé 4. Salget ble gjort med servitutter om bygging av frittliggende villaer på eiendommen. Kjøperen som var Det Norske Livsforsikringsselskap Fram A/S, fikk likevel kommunal godkjenning for et nokså stort kontorbygg. Naboene saksøkte Fram for dette, men tapte i Høyesterett. Bygget ble oppført i 1921.

### Riving
I 1958 begynte man å rive det opprinnelige hjemmet, for å gi plass til nytt hovedbygg for Norsk Hydro. 

### Ny bygning på ny adresse
Stiftelsen bygget da et nytt boligbygg på den opprinnelige eiendommen like bak Bygdøy allé 4, nå med adresse Niels Juels gate 19. Stiftelsen i sin nåværende (2014) form ble stiftet den 30. desember 1970.

## Bildegalleri

Fil:Bygdøy allé 2-1961.jpeg|Resten av Mogens Thorsens stiftelse, oppføring av Norsk Hydros hovedbygg i Bygdøy allé 2, 1961
Fil:Mogens Thorsens stiftelse 1959.jpeg|Mogens Thorsens og Hustrus Stiftelses nybygg 1959, Niels Juels gate 19.
Fil:Mogens Thorsens stiftelse, atriet 1959.jpeg|Atriet i Niels Juels gate 19, 1959


## Behovet for særlige boliger for kvinner
På 1800-tallet og tidlig på 1900-tallet var det mange kvinner tilhørende borgerskapet som befant seg i en vanskelig økonomisk situasjon. Samfunnet var bygget opp slik at kvinner hadde liten eller ingen mulighet til å ta seg lønnet arbeid. Dersom de ikke hadde en mannlig forsørger, i praksis en far eller en ektemann, var de i stor grad prisgitt bedrestilte slektningers evne og vilje til å sørge for dem. I tillegg satte sosiale konvensjoner begrensninger for kvinnene; mange anså det ikke for passende for en enslig kvinne å leie seg inn for eksempel i hybelhus der alle de øvrige leietagerne var menn. De som trosset slike konvensjoner, kunne også oppleve at de ble mer utsatt for såvel ryktespredning som reelle overgrep.

Følgelig hadde mange kvinner, særlig enker og ugifte kvinner, behov for et tilrettelagt botilbud som også var økonomisk overkommelig. På denne bakgrunnen ble det opprettet en rekke veldedige stiftelser rundt om i landet for å avhjelpe kvinners bolignød. 

## Se også
* Frøkenstiftelsen (Bergen)

## Referanser




## Eksterne lenker
* 
* Bilde av det opprinnelige byggets plantegning
* Mogens Thorsens og Hustrus Stiftelse
Vad bru

**Vadbrua** også kjent som **Vad bru** er en veibro oppført i 1978 på fylkesvei 650 i Stordal. Fylkesvei 101 til Overøye tar av like ved broen.

Dagens bro i betong erstattet en 21 m lang og 3,8 m bred fagverks stålbro med dekke av treverk. Denne stålbroen tjente først som bro over Nørvesundet (dagens E136) i Ålesund og kom på plass der i 1892. Forsommeren 1952 ble stålbroen løst fra festene i Nørvasundet og flyttet hel til Stordal. Broen ble først fraktet med pram til Stordal kai, deretter med lastebil til Vad. Stålbroen avløste en 2,6 m bred trebro fra 1880. Stålbroen eksisterer fortsatt, men er ikke i bruk.

## Galleri

File:VadBru01.jpg|Gammelt brokar, nordside|alt=Vadbrua
File:VadBru02.jpg|Gammelt brokar, sørside|alt=Vadbrua


## Referanser


## Eksterne lenker
*Flyfoto på Finn.no kart fra 2001
*Flyfoto på Finn.no kart fra 1965
Sjolpan Qozjakhmetova

**Sjolpan Qozjakhmetova** (kasakhisk: Шолпан Қожахметова, født 23. april 1991) er en kasakhstansk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ikke fullførte 20 kilometer kappgang.

Hun er tvillingsøster til Ajman Qozjakhmetova.

## Referanser


## Eksterne lenker
*
Marias syv smerter-katedralen i Ningbo

**Marie syv smerter-katedralen i Jiangbei** (, kort ), som ofte bare kalles **Den katolske kirke i Ningbo**, er den katolske domkirke i byen Ningbo i provinsen Zhejiang i Folkerepublikken Kina. Den ligger i distriktet Jiangbei i Ningbo.

Bispestolen har stått vakant siden 1967.

Kirken ble først bygd i 1713 under Qing-dynastiet, og ombygd flere ganger. I 1872 ble den ombygd til nygotisk stil, og tårnet ble tilføyd i  1890.

Under den kinesiske republikks tidlige tid ble kirken brukt som hemmelig møtested for noen medlemmer det kinesiske kommunistiske parti. Kirkens betydning for maoismens regionale historie reddet den fra ødeleggelse under kulturrevolusjonen, selv om den i lang tid var utilgjeningelig for gudstjenester. Dens historiske status for kommunistpartiet har også beskyttet den mot angrep og tiltak som våren og sommeren 2014 ble foretatt mot minst 200 protestantiske og katolske kirker i Zhejiang.

Den ble i 2006 tilføyd på Folkerepublikken Kinas liste over kulturminner.

Kirken ble sterkt brannherjet i juli 2014; interiøret og taket ble fullstendig brannskadet.

## Galleri

## Referanser


## Eksterne lenker
* Informasjon fra byprefekturet Ningo
* Giga-Catholic Information: Cathedrals China
* Diocese of Ningbo
Ni Lar San

**Ni Lar San** (født 7. oktober 1984) er en myanmarsk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 105 i maratonløpet. 

## Referanser

## Eksterne lenker
*
Karl Juchheim

**Karl Joseph Wilhelm Juchheim** (født 25. desember 1885 i Kaub i Rheinland-Pfalz, død 14. august 1945 i Kobe i Japan) var en tysk baker. Han introduserte den tradisjonelle, tyske kaken baumkuchen i Japan. Sammen med ektefellen etablerte han i 1921 Juchheim Co., som stadig produserer baumkuchen og andre bakervarer etter Karl Juchheims oppskrift for salg i japanske butikker.

## Liv og virke
### Bakgrunn, etablering i Kina
Han ble født og vokste opp i småbyen Kaub ved Rhinen. 

Som 22-åring flyttet han i 1908 til Jiaozhou, et tysk protektorat under kinesisk herredømme. Juchheim begynte å arbeide på en kafé drevet av Sietas, Plambeck & Co. i byen Jiaozhou. Året etter åpnet han sitt eget bakeri, der han solgte kaker. Etter fem år i Kina dro han tilbake til Tyskland for å finne en ektefelle. Våren 1914 møtte han den 22 år gamle Elise, en bekjent av Juchheims onkel, og ble forlovet kort tid etter. De dro snart til Jiaozhou, hvor de giftet seg i juli 1914.

Ekteparet Juchheim åpnet et bakeri i byen Qingdao i 1914. 

### Krigsfange
Etter at den første verdenskrig brøt ut, ble byen beleiret av britiske og japanske styrker. Sammen med ca. 5&nbsp;000 andre tyskere ble paret ble tatt til krigsfanger og sendt til interneringsleirer i Okinawa i Japan. I fangenskap ble de foreldre for første gang i 1915. I 1917 ble familien forflyttet til en leir i Hiroshima. Japanerne ønsket å tilegne seg vestlige skikker, og benyttet anledningen til å lære baking og ølbrygging av tyskerne. Mens han fortsatt var krigsfange i 1919, ble Juchheim bedt om å bake og selge baumkuchen på en messe i Hiroshima. Kaken ble svært populær blant publikum. De fleste tyske krigsfangene ble løslatt mellom desember 1919 og januar 1920. Flertallet dro tilbake til Tyskland, men Juchheim-familien ble værende i Japan.

### Etablering i Japan

Juchheim åpnet sitt første bakeri i Japan i Yokohama i 1921. Kanto-jordskjelvet i 1923 ødela forretningen fullstendig, og Juchheim flyttet og åpnet en tilsvarende forretning i Kobe. Karl Juchheim hadde ansvaret for selve bakingen, mens Elise Juchheim, som  tok ansvaret for salget. Juchheim Co. ble raskt en kommersiell suksess.

Under den andre verdenskrig ble produksjonen innstilt i 1944. Familien flyttet inn i hotellet Rokkōsan. Karl Juchheim døde der den 14. august 1945, dagen før Japans kapitulasjon. 

Etter krigen ble Elise Juchheim deportert til Tyskland, men kunne i 1953 vende tilbake til Japan, der hun døde i 1973. Ekteparet er begravet på kirkegården i byen Ashiya mellom Kobe og Osaka.

Juchheim Co. har hovedkontor i Kobe og fabrikker, utsalg og restauranter i hele Japan. Medregnet datterselskaper har Juchheim Co. om lag 560 ansatte. Spesialiteten er stadig baumkuchen, som har blitt en populær dessert i Japan. Av andre kjente produkter kan nevnes Frankfurter Kranz, eplepai og kjeks.

## Eksterne lenker
* 
*
Baumkuchen

**Baumkuchen** (fra tysk, «trekake») er en lagkake. Hovedingredienser i baumkuchen er mel, smør, egg, sukker og vanilje. Baumkuchen er en tradisjonell dessert i flere europeiske land. Etter å ha blitt introdusert av tyskeren Karl Juchheim, har baumkuchen også blitt en populær dessert i Japan. Lignende kaker kan trolig spores tilbake til antikken. Sitt moderne navn har kaken fått fra tysk, etter de tre ringene som vises når kaken er oppstykket, og som kan minne om årringer.

## Referanser


## Eksterne lenker
*
Ivana Sekyrová

**Ivana Sekyrová** (født **Rubášová** 13. oktober 1971) er en tsjekkisk friidrettsutøver som konkurrerer i maraton. Hun representerte landet sitt i Sommer-OL 2012 i London, der hun ble nummer 67 i maratonløpet. 

## Referanser


## Eksterne lenker
*
Sultan Haydar

**Sultan Haydar** (født 1985) er en etiopisk maratonløper som representerer Tyrkia. Hun løp for Tyrkia under Sommer-OL 2012 i London, der hun ble nummer 72 i maratonløpet. 

## Referanser


## Eksterne lenker
* 
*  Profil hos Europran Athletics
*  Profil hos AllAthletics
Liste over ordførere i Fana

**Liste over ordførere i Fana** er en kronologisk liste over ordførere i Fana kommune (1838–1971), som ble innlemmet i Bergen 1. januar 1972.

*1838–1839: Ivar Munthe Daae, prest
*1840–1843: Jens Kobro Daae, prest
*1844–1855: Wollert Konow d.e., gårdbruker
*1856–1865: Hans Jenssen Krog, prest
*1866–1867: Nils Nilsson Nøttveit, bonde
*1868–1869: Rasmus Larsson Bøgenes, lærer
*1870–1873: Kolbein Karlsson Fantoft, gårdbruker
*1874–1879: Nils Nilsson Nøttveit, bonde
*1880–1883: Wollert Konow d.y., gårdbruker
*1884–1885: Ole Torbjørnson Myklestad, bonde
*1886–1891: Wollert Konow d.y., gårdbruker
*1892–1893: Steffen Sælen, bonde
*1894–1901: Wollert Konow d.y., gårdbruker
*1902–1907: Steffen Sælen, bonde
*1908–1910: Ivar Bergesen Sælen, gårdbruker
*1911–1913: Steffen Sælen, bonde
*1914–1916: Ivar Bergesen Sælen, gårdbruker
*1917–1918: Georg Sivert, børskommissær
*1920–1925: Fredrik Odfjell, skipsreder
*1926–1931: Wilhelm Mohr, godseier
*1932–1940: Hjalmar Negaard, offiser
*1945–1956: Jacob Meland, kontorsjef
*1956–1959: Kaare Meland, banksjef
*1959–1971: Jacob L. Berstad, kjøpmann

## Referanser
Liste over ordførere i Laksevåg

**Liste over ordførere i Laksevåg** er en kronologisk liste over ordførere i Laksevåg kommune, som ble utskilt fra Askøy i 1918 og innlemmet i Bergen 1. januar 1972.

*1919-1920: A. Andersen, dykkersjef
*1920-1922: Ludvig Sæhoug, forretningsfører
*1923-1925: D. M. Davidsen, kjøpmann
*1926-1928: Bernhard Christensen, kjøpmann
*1929-1931: Hermann Havre, vaktmester
*1932-1934: Bernhard Christensen, kjøpmann
*1935-1936: B. Groufh-Jacobsen, sekretær
*1936-1940: Alf Pettersen, modellsnekker
*1945: Alf Pettersen, modellsnekker
*1946-1954: Andreas Nygaardsvik, fabrikkarbeider
*1954-1964: Olav Hereid, fortoller
*1964-1971: Ingvald Iversen, driftssjef

## Referanser
Liste over ordførere i Åsane

**Liste over ordførere i Åsane kommune** er en kronologisk liste over ordførere i Åsane kommune, som ble skilt ut fra Hamre kommune i 1904 og innlemmet i Bergen 1. januar 1972.

*1904-1911: Vemund J. Tertnes, gårdbruker
*1911-1913: Konrad Meyer, proprietær
*1914-1919: Vemund J. Tertnes, gårdbruker
*1919-1925: Adolf Andersen, skipsreder
*1925: Johan Birkeland, gårdbruker
*1926-1928: Olav Sellevold, kontorsjef (Venstre)
*1929-1931: Nils Koltveit, skoleinspektør (Venstre)
*1932-1935: Olav Sellevold, kontorsjef (Venstre)
*1936-1938: Anton Olsen (Åsane), gartner
*1939-1941: Olav Sellevold, kontorsjef (Venstre)
*1945: Olav Sellevold, kontorsjef (Venstre)
*1946-1953: Olav Hordvik, banksjef (Venstre)
*1954-1955: Steffen I. Toppe, formann (Arbeiderpartiet)
*1956-1959: P. Leif Rutle, disponent (Høyre)
*1960-1965: Kjeld Langeland, adjunkt (Høyre)
*1966-1971: Henry Andreassen, kontorsjef

## Referanser
Ana Dulce Félix

**Ana Dulce Ferreira Félix** (født 23. oktober 1982) er en portugisisk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 21 i maratonløpet. Hun løper også baneløp, og tok gullet på 10 000 meter under EM i friidrett 2012.

## Referanser


## Eksterne lenker
*
Lisa Jane Weightman

**Lisa Jane Weightman** (født 16. januar 1979) er en australsk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 17 i maratonløpet. 

Hun representerte landet sitt under Sommer-OL 2020 i Tokyo, der hun ble nummer 26 i maratonløpet. 

## Referanser


## Eksterne lenker
*
Kara Goucher

**Kara Goucher** (født 9. juli 1978) er en amerikansk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 11 i maratonløpet. Hun løper også baneløp og tok bronse på 10 000 meter under VM i friidrett 2007 i Osaka.

## Referanser


## Eksterne lenker
*
Valeria Straneo

**Valeria Straneo** (født 5. april 1976) er en italiensk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 8 i maratonløpet. Hun tok sølv i samme øvelse under VM i friidrett 2013 i Moskva.

I 2020 kom hun på 40. plass på kvinnenes halvmaraton under VM i halvmaraton 2020 i Gdynia, Polen.

## Referanser


## Eksterne lenker
*
Tetjana Hamera-Sjmyrko

**Tetjana Hamera-Sjmyrko**, ukrainsk Тетяна Гамера-Шмирко (født 1. juni 1983) er en ukrainsk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 5 i maratonløpet. 

## Referanser

## Eksterne lenker
*
Yolanda Caballero

**Yolanda Beatriz Caballero Pérez** (født 9. mars 1982) er en colombiansk friidrettsutøver som konkurrerer i maraton. Hun representerte landet sitt i Sommer-OL 2012 i London, der hun ikke fullførte maratonløpet. 

## Referanser


## Eksterne lenker
*
Phara Anacharsis

**Phara Anacharsis** (født 1983) er en fransk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun kun deltok i 4 x 400 meter stafett uten å vinne noen medalje. 

## Referanser

## Eksterne lenker
*
Maiko Gogoladze

**Maiko Gogoladze** (født 9. september 1991) er en georgisk friidrettsutøver som konkurrerer i lengdehopp. Hun representerte landet sitt under Sommer-OL 2012 i London, der hun ble utslått i kvalifiseringen i lengdehopp. 

## Referanser

## Eksterne lenker
*
Anthony Alozie

**Anthony Alozie** (født 1986]) er en australsk tidligere friidrettsutøver som konkurrerte i sprintløp. Han representerte landet sitt under Sommer-OL 2012 i London, der han kun deltok i 4 x 100 meter stafett uten å vinne noen medalje. 

## Referanser

## Eksterne lenker
*
Kakitanagar

**Kakitanagar** (*Hemispingus frontalis*) er en spurvefugl  i slekten *[[Hemispingus]]* i familien tanagarer.

## Underarter og Utbredelse
Det er beskrevet 5 underarter av kakitanagar:
* *Hemispingus frontalis frontalis* (Tschudi, 1844) – forekommer i Andes i det østlige Colombia, det østlige Ecuador og i det østlige Peru.
* *Hemispingus frontalis ignobilis* (P. L. Sclater, 1862) – forekommer i Andes i det vestlige Venezuela fra Lara sør til Táchira.
* *Hemispingus frontalis flavidorsalis* (Phelps, Sr & Phelps, Jr, 1953) – forekommer i Serranía del Perijá Colombia og Venezuela.
* *Hemispingus frontalis hanieli* (Hellmayr & Seilern, 1914) – forekommer i kystfjellene i det nordlige Venezuela fra Aragua til Miranda.
* *Hemispingus frontalis iteratus* (Chapman, 1925) – forekommer  i kystfjellene i det nordøstlige Venezuela i delstatene Sucre og Monagas.

## Referanser


## Eksterne lenker
* 
* 
* 
* Birdlife Species Factsheet: ''Hemispingus frontalis''. Besøkt 2014-07-29.
* IBC - The Internet Bird Collection: ''Hemispingus frontalis''. Besøkt 2014-07-29.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-29.
* Kakitanagar fotogalleri VIREO. Besøkt 2014-07-29.
Åsulv Edland

**Åsulv Edland** (født 1944) er en norsk pedagog, journalist og programleder som var ansatt i NRK i 44 år.

Edland er utdannet lærer fra Kristiansand lærerskole (1966) og har historie grunnfag og norsk mellomfag fra Universitetet i Trondheim. 

Han begynte i NRK i 1970 som programsekretær i Opplysningsavdelingen i radio før han gikk over til fjernsynet. Han har blant annet også vært reporter, programleder og vaktsjef i *[[Dagsrevyen]]*. Han var også ansatt som redaktør for EBUs regionale nyhetsutveksling. Siden gikk han tilbake til NRK og hadde oppgaver i NRK Gull og NRK P1+.

Edland har vært leder for *Vener av [[Det Norske Teatret]]* i 11 år og leder for Foreningen Norden i Oslo.

## Bibliografi
* *Luftslottet - bilete frå ei bygd under ein blå himmel* 2004 ISBN 8292507159
* *Haukelivegen - vegen vestover* 2001 ISBN 9788299398527
* *Norsk landbruk og EF - åtte artiklar om landbrukspolitikk, EF, EØS og GATT* (redaktør) 1993 ISBN 8252916228
* *Det kommunale hamskifte - reformer, verdier og deltakelse* (sammen med Francesco Kjellberg og Tore Hansen) 1979 ISBN 8205118728 (Ny utgave 1984)

## Referanser
Storfjordens venner

**Storfjordens venner** eller **Storfjordens Venner** er en forening som arbeider med å verne og vedlikeholde fjord- og fjellgårder langs Storfjorden (Sunnmøre). Foreningen innledet arbeidet med et møte i Geiranger 12. juni 1975 på initiativ av hotelldirektør Karl Mjelva, formelt konstituert juni 1976. Foreningens arbeid har vært støttet økonomisk av blant annet Norsk Kulturfond, Norsk kulturråd, Riksantikvaren, Landbruksselskapet, russen på Stranda og redaktør Magne Flem. En vesentlig del av arbeidet blir utført på dugnad. I 1989 ble foreningen stor grunneier da Olav Skottet, Ole Andreas Skottet og Jenny Gjære donerte gården Ytste Skotet med 3000 dekar. Ytste Skotet forvaltes sammen med Sunnmøre Museum. Foreningen har mottatt flere utmerkelser, blant annet Møre og Romsdals fylkeskulturpris, Sparebanken Møres ærespris og Landbrukets Miljøpris. Sakarias Ansok ble utnevnt til første æresmedlem i foreningen.

Vedlikholds- og restaureringsprosjekt i regi av foreningen omfatter omkring 15 gårder blant annet Skageflå, Syltevik, Blomberg, Me-Åkneset, Stordalsholmen og Jakobsaga i Reindalen (Tafjord). Arbeidet med de gamle bygningene på Blomberg ble gjort i samarbeid med Riksantikvaren.

I 2016 ble foreningen tildelt EUs kulturminnepris, Europa Nostra Awards 2016, i klassen «Spesiell innsats».

## Referanser


## Eksterne lenker
* Ytste-Skotet
Richard Boyle

**Richard Boyle** er navnet til flere personer:

* Richard Boyle, 1. jarl av Cork (1566–1643)
* Richard Boyle, 4. jarl av Shannon, (1675-1740)
* Richard Boyle, 3. jarl av Burlington (1694–1753)
* Richard Boyle (roer) (1888–1953), britisk roer.
* Richard Boyle (padler) (født 1961), newzealandsk padler.
Signaldalelva

**Signaldalelva** (også skrevet *Signaldalselva* og *Signalelva*, nordsamisk: *Čiekŋaleatnu*, kvensk: *Singalanjoki* eller *Singalanväylä*) er ei elv i Storfjord kommune i Troms. Selve Signaldalelva dannes ved samløpet av kildeelvene Stordalselva og Paraselva. Elva renner i nordvestlig retning gjennom Signaldalen, og munner ut innerst i Storfjorden like vest for kommunesenteret Hatteng. Signaldalelva er 26,5 kilometer lang (65,0 kilometer regnet fra øverste kilde), og har et nedbørfelt på . Middelvannføringen ved munningen er .

Elvas øverste kilder er ved Sørdalssmåvatnan (738 moh.), som ligger vest for innsjøen Govdajávri i fjellområdene mellom Signaldalen og Skibotndalen. Fra Govdajávri renner elva, som her heter Breidalselva, mot sørøst til den løper sammen med elva fra Golddajávri og danner Stordalselva. Elva snur nå mot vest og renner stri ned den trange Stordalen. Vest for fjellet Paras () renner den sammen med Paraselva fra sør og danner selve Signaldalelva. Gjennom Signaldalen renner elva i et rolig løp, avbrutt av enkelte fosser og strykpartier. Dalen har bratte sider og sideelver danner flere steder fossefall ned mot dalbunnen, blant annet den vakre Signalnesfossen. I det nedre løpet danner elva vide meandere, før den munner ut lengst sør i Storfjorden.

Ved utbyggingen av Skibotn kraftverk ble avløpet fra Govdajávri overført dit. Som følge av dette er vannføringen i vassdragets øvre del sterkt redusert, spesielt i Breidalselva.

Det er spredt jordbruksbebyggelse langs elva i Signaldalen. Fv321 går 13 kilometer opp langs vassdraget, mens kommunale veier fortsetter videre opp til Paras.

Lakseparasitten *[[Gyrodactylus salaris]]* ble i 2000 påvist i Signaldalelva, etter at den først ble påvist i nabovassdraget i Skibotn i 1979.

## Sideelver
Hver linje inneholder elvas navn og hvor den munner ut. Sideelver er innrykket i forhold til hovedelva, og er listet i den rekkefølge de munner ut i hovedelva, regnet fra munningen til kilden.

*Balsfjordelva – ved Oteren, fra sør
**Tverrelva – 1&nbsp;km sørvest for Oteren, fra vest
*Vassdalselva – 16&nbsp;km sørøst for Oteren, fra vest
*Paraselva – 16&nbsp;km sørøst for Oteren, fra sør
*Stordalselva – 16&nbsp;km sørøst for Oteren, fra øst
**Breidalselva – 2&nbsp;km vest for Golddajávri, fra nord

## Referanser
Kristofer Randers

**Ole Kristofer Randers** (født 1. april 1851 Aremark, Østfold, død 15. mars 1917 Kristiania) var en norsk dikter, kritiker og embetsmann. Randers er i dag særlig kjent for turboka *Sunnmøre*, et verk som har kommet i fem ulike utgaver siden i 1890.

## Referanser
Keep Smiling

**Keep Smiling** kan vise til:

* «Keep Smiling (singel)», en singel med Wenche Myhre fra 1984
* «Keep Smiling (turné)», en turné med Wenche Myhre fra 1984 til 1985
Slaget om Charleroi

**Slaget om Charleroi** (fransk: *Bataille de Charleroi*), eller **Slaget om Sambre**, ble utkjempet den 21. august til 23. august 1914 mellom franske og tyske styrker som en del av slaget om grensene. Franskmennene planla et angrep over elven Sambre, når tyskerne innledet et eget angrep mot de franske styrkene. Tyskerne gikk seirende ut av slaget.

## Slaget
General Joseph Joffre mente at Frankrike skulle følge den offensive planen Plan XVII, uavhengig av hva som skjedde i Belgia. Han tok ikke generalmajor Charles Lanrezacs advarsler om at retrett var nødvendig for å hindre et militært nederlag til etterretning, og han beordret Lanrezac til å angripe de tyske styrkene langs Sambre. Før Lanrezac fikk innledet angrepet om morgenen den 21. august hadde den tyske andre armé gått til angrep på de franske stillingene langs Sambre. De klarte å etablere to brohoder over elven, og franskmennene klarte ikke å redusere brohodene. General Karl von Bülow angrep igjen den 22. august med tre korps mot hele fronten til den franske femte arme. Kampene fortsatte den 23. august helt til de franske styrkene som var sentrert rundt Charleroi begynte å trekke seg tilbake.

## Kilder
* 
* Tuchman, Barbara W. (1962). The Guns of August. *Ballantine Books- New York*. ISBN 0-345-38623-X.

## Eksterne lenker
* 
* First World War.com
Maria Lindberg

**Maria Lindberg** (født 30. mars 1977 i Malmö) er en svensk kvinnelig profesjonell bokser, som trener med klubben Winning Boxing Club.

Lindberg har bokseforbud i Sverige grunnet en tidligere hjerneblødning som hun pådro seg i sammenheng med en amatørkamp i Finland i 1999. Siden 2008 har Lindberg hatt tysk profflisens.

## Karriere
1. juli 2003 fikk Lindberg sin proffdebut mot amerikanske Katherin Pugh i Memphis, Tennessee.

Lindberg ble 19. september 2009 verdensmester i lett mellomvekt etter å ha vunnet på poeng over britiske Sara Davis i Rülzheim.

Lindberg utfordret 27. mai 2011 den regjerende WBO- og WBF-verdensmesteren i mellomvekt, tyske Christina Hammer, men måtte gi tapt etter  10 runder.

## Referanser


## Eksterne lenker
*
Riker Hylton

**Riker Hylton** (født 1988) er en jamaicansk tidligere friidrettsutøver som konkurrerte i sprintløp. Han representerte landet sitt under Sommer-OL 2012 i London, der han kun deltok i 4 x 400 meter stafett uten å vinne noen medalje. 

## Referanser

## Eksterne lenker
*
Île de Ré

**île de Ré** er en fransk øy i Atlanterhavet utenfor byen La Rochelle i departementet Charente-Maritime i regionen Nouvelle-Aquitaine langs den franske vestkysten. Det er Frankrikes fjerde største øy.

Øya har omtrent 17 000 innbyggere. Turisme er en viktig næring. Det ble bygget bro til øya fra fastlandet i 1988.

Byen Saint-Martin-de-Ré er øyas historiske hovedstad, og sammen med kommunen La Flotte utgjør dette området øst på øya et urbant område med rundt 5000 innbyggere. I dag er kommunen Sainte-Marie-de-Ré øyas hovedsete med sine 3000 innbyggere.

## Eksterne lenker
*
VM i strandhåndball 2006

**[[Verdensmesterskapet i strandhåndball]] 2006** ble arrangert fra 15. til 19. november 2006 i Rio de Janeiro i Brasil.

VM var felles for kvinner og menn, og 10 lag deltok i hver klasse.

## Kvinner
### Sluttstilling

Brasil slo Tyskland 2-0 i finalen, og Russland slo Bulgaria 2-1 i bronsefinalen. 

### All-star team
;Toppscorer:
* Zeljka Vidovic (Kroatia)

;All-star team:
* Jerusa Ferreira Dias (Brasil)
* Edna Márcia Costa (Brasil)
* Natalia Sokirkina (Russland)
* Katarina Hartenstein (Tyskland) 
* Simona Zaprianova (Bulgaria)

## Menn
### Sluttstilling

Brasil slo Tyrkia 2-1 i finalen, og Spania slo Egypt 2-0 i bronsefinalen.

### All-star team
;Toppscorer
* Juan Antonio Vazquez (Spania)

;All-star team
* Ibrahim Demir (Tyrkia)
* Amer Abd El Fattah (Egypt)
* Abdulla Ali (Bahrain)
* Hrvoje Biuklic (Kroatia)
* Bruno Carlos de Oliveira (Brasil)
* Said Hamed Saud (Oman)

## Eksterne lenker
* IHF - II Men's and Women's Beach Handball World Championships 2006 - Fixtures and Results
Tommelise (film)

***Tommelise*** (originaltittel: *Thumbelina*) er en amerikansk animasjonsfilm fra 1994. Filmen er basert på H.C. Andersens eventyr Tommelise.

## Handling
En ensom enke som lengter etter et eget barn, får et lite frø av en vennlig heks. Det plantede frøet vokser til en blomst, og en liten jente dukker opp fra innsiden av blomsten - ikke større enn den gamle kvinnens tommel. Den gamle kvinnen kaller den lille jenta for Tommelise, og oppdrar henne som sin egen datter. 

Men selv om Tommelise elsker moren sin, lengter hun etter å treffe noen som har er like liten som henne selv. En natt møter hun eventyrprinsen Cornelius, som har hørt henne synge. Fru Frosk og sønnen Grundel har også blitt trollbundet av sangen til Tommelise. Den natten blir Tommelise kidnappet av fru Frosk, som ønsker at hun skal bli med i orkesteret deres og gifte seg med Grundel.

## Stemmeskuespillere

## Norsk versjon
*Norsk regi: Ola Solum
*Oversetter: Børje Andersson
*Produsent: Håvard Rype

## Filmmusikken
Barry Manilow ble engasjert til å lage musikk til tre av Don Bluths filmer. *Tommelise* var den første, etterfulgt av *[[Pingvinen og lykkesteinen]]* – den tredje filmen ble ikke realisert. Filmens soundtrack var kun til salgs i en begrenset periode. Sangen «Marry the Mole» (som betyr «Gift deg med muldvarpen») vant en Razzie for *Worst Original Song*.

### Sanger
* «Follow Your Heart» (Intro) – synges av Jacquimo
* «Thumbelina» – synges avThumbelina, Farm Animals
* «Soon» – synges av Thumbelina
* «Let Me Be Your Wings» – synges av Cornelius, Thumbelina
* «On the Road» – synges av Mrs. Toad, Thumbelina, Singers de Espana (Los Sapos Guapos)
* «Follow Your Heart» – synges avJacquimo, Jitterbugs, Birds
* «Yer Beautiful, Baby» – synges av Berkeley Beetle, Beetle Chorus
* «Soon (Reprise)» – synges av Thumbelina's Mother
* «Let Me Be Your Wings (Sun Reprise)» – synges av Thumbelina
* «Marry the Mole» – synges av Ms. Fieldmouse
* «Let Me Be Your Wings» (Bryllupsreprise) – synges av Cornelius
* «Let Me Be Your Wings» (Reprise) – synges av Thumbelina, Cornelius, Jacquimo
* «Let Me Be Your Wings» – synges av Barry Manilow & Debra Byrd

## Referanser


## Eksterne lenker
* 
*
Hertugdømmet Zator

**Hertugdømmet Zator** var ett av mange Schlesiske hertugdømmer.

Det ble utskilt fra hertugdømmet Auschwitz, og etter elleve år med fellesstyre skilte sønnene til hertug Kasimir I i 1445 tilslutt landområdene mellom seg, der hans eldste sønn Wenceslaus fikk territoriet rundt byen Zator. Oppdelingen av hertugdømmet forsatte etter Wenceslaus' død i 1468, da sønnene hans Kasimir II og Wenceslaus II i 1474 sammen med Jan V og Władysław igjen delte territoriet til Zator i to ved elven Skawa.
__NOTOC__
Men etter dødsfallet til Kasimir II i 1490 ble de to delene av hertugdømmet igjen forent, og i 1494 ble Jan V som den siste overlevende broen, enehersker. Da Jan ikke hadde noen arvinger, bestemte han samme år å selge hertugdømmet til kong Johan I Albrekt av Polen, under forutsetning av at han forble hertug til sin død. Da Jan ble drept i 1513 ble Zator forent med Polen. Ved sejmet i 1564 utstedte kong Sigismund II Augustus privilegier til begge hertugdømmene Auschwitz og Zator under Den polske krone for innlemmelse i grevskapet Schlesien i Voivodskapet Kraków. De polske kongene beholdt begge hertugtitlene og navnet til hertugdømmet ble benyttet i lovgivningen, men det hadde ikke noen spesielle privilegier.

Landområdet til det tidligere hertugdømmet ble en del av Habsburgmonarkiet etter den første delingen av Polen i 1772, selv om deler av  østerrikske Galicia, Zator og Auschwitz fra 1818 til 1866 tilhørte Det tyske forbund. Inntil 1918 kalte keiser av Østerrike også seg selv *Hertug av Zator* som en del av hans fulle tittel. 

Da den andre polske republikk ble etablert i 1918, opphørte også hertugtittel å eksistere.

## Hertuger av Zator
Hertuger av Zator tilhørte den schlesiske sidegren av Piast-dynastiet (se også hertuger av Schlesien).
* 1434 - 1468 Wenceslaus I
* 1468 – 1490 Kasimir II, fra 1474 samregent med broren
** 1468 – 1487 Wenceslaus II
* 1468 – 1494 Jan V, fra 1474 samregent med broren
** 1468 – 1482 Władysław, trakk seg tilbake til Wadowice
** 1493 – 1503 Agnes, datter, "hertuginne av Wadowice"
Hertugdømmet var del av kongeriket Polen; først halvt offisielt fra 1494 og så offisielt fra 1513.

### Herskere som gjorde krav på hertugtittelen under østerrikske oppdelingen av Polen

## Litteratur
* Hugo Weczerka: *Handbuch der historischen Stätten. Schlesien.* Kröner, Stuttgart 1977, ISBN 3-520-31601-3, Familietre på s. 598/599.
* Rudolf Žáček: *Dějiny Slezska v datech.* Naklad. Libri, Praha 2004, ISBN 80-7277-172-8, s. 456.

## Eksterne lenker
* 
* Genealogi
Ragnar Wiklem

**Ragnar Wiklem** (født 15. november 1942, død 27. mai 2015) var en fotballspiller fra Brekstad i Sør-Trøndelag.
                                        
Ragnar Wiklem hadde over 500 A-lagskamper for Brekstad Ballklubb i perioden 1958–1985, noe som er klubbrekord. Han var derfor en av de mest kjente som har spilt for Brekstad Ballklubb opp gjennom tidene. Han spilte én kamp i førstedivisjon for Rosenborg Ballklub – som innbytter mot Skeid 4. mai 1970.

Han arbeidet størstedelen av sitt yrkesaktive liv på Brekstad i skatteetaten.

## Referanser
Vi har en tulle med øine blå

**«Vi har en tulle med øine blå»**, egentlig **«Tulla»**, er en sang skrevet av Margrethe Munthe til melodien «Normandssang» («Blandt alle Lande») av Hans Matthison-Hansen. Sangen ble først utgitt i første bind av hennes sangverk *Kom skal vi synge!*, som først utkom i 1905. Den ble seinere gjengitt i Nordahl Rolfsens *[[Lesebok for Folkeskolen]]*.

## Teksten
Vi har en tulle med øine blå,
med silkehår og med ører små,
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;og midt i fjese’
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;en liten nese
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;så stor som så —.

Så bløt som fløiel er hennes kinn,
og hun er deilig og tykk og trinn,
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;med dukkehender
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;og to små tenner
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;i munnen sin.

Og hun kan bite i sine tær,
og hun kan danse foruten klær,
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;og hun kan spise
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;og stå og vise
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;hvor stor hun er.

Og Tulla rusker i pappas hår,
og ler og vinker til den som går,
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;og baker kake
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;og lar oss smake
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;på alt hun får.

I baljen plasker hun, kan du tro!
Vi hører aldri hun skriker no’.
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;Nei, jamen skulde
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;du se vår tulle,
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;hvor hun er god!

## Innspilninger (utvalg)
Sangen er spilt inn av en rekke artister:
* I 1965 ga den svenske kvartetten Family Four ut sangen på singelplate.
* En versjon med kronprinsesse Sonja, Wenche Myhre og Birgit Strøm (som Titten Tei) ble spilt inn på Momarkedet i 1976. Singelen lå 10 uker på VG-lista og fikk 2.-plass som beste plassering.
* Karin Krog spilte den inn i 1994.
* Mari Maurstad synger den på albumet *I barneværelset med Margrethe Munthe* (1995).
* Liv Kristine synger den på albumet *Deus Ex Machina* (1998)

## Referanser
Heinz Starke

**Heinz Starke** (født 27. februar 1911 i Schweidnitz i Schlesien, død 31. januar 2001 i Bonn) var en tysk politiker (FDP, senere CDU). Han var fra 1961 til 1962 Tysklands finansminister.

Starke tok juridisk og statsvitenskapelig utdannelse. Han var medlem av NSDAP før 1945. Han tjenestegjorde som reserveoffiser i infanteriet under andre verdenskrig, til sist som kaptein. Han tjenestegjorde både på østfronten og vestfronten.

Han gjorde seg til talsmann for middelklassens interesser, særlig i eiendomsspørsmål og var dessuten tilhenger av europeisk integrasjon. Som finansminister arbeidet han sterkt mot en økning i det offentlige forbruk og mot skatteøkninger. Han trådte sammen med de øvrige FDP-ministrene ut av regjeringen som følge av Spiegelaffæren. Senere kom Starke som følge av sitt næringsliberale syn i konflikt med den sosial-liberale krets i sitt parti. Det førte til at han i 1970 gikk over til CDU. Han beholdt imidlertid sin plass i Forbundsdagen og dessuten i Europaparlamentet helt til 1980.
## Referanser
Lavschlesisk

**Lavschlesisk** eller **Schlesisk tysk** (lavschlesisk: *Schläsche Sproache/Schläs'sche Sproche*, tysk: *Schlesisch*) er en dialektgruppe innenfor tysk, som tales i den historiske regionen Schlesien. Dialektgruppen er idag nesten utdødd. I 1945 omfattet den omkring 7 millioner mennesker, *Ethnologues* rapport fra 2013 opererer med et tall på 23,000.

Schlesien ble mot slutten av middelalderen en del av det tysk-romerske rike, og fikk med tiden et flertall av tysktalende. Etter andre verdenskrig ble området stort sett innlemmet i det sørvestlige Polen, mens mindre deler ble innlemmet i den nordøstlige delen av Tsjekkia og det østlige Tyskland.  

## Referanser
Bahco

**Bahco** er et svensk selskap som eies av det svenske selskapet SNA Europes flaggskip AB. Bahco er et ledende varemerke av verktøy som selges over hele verden, og har produsert mer enn 100 millioner skiftenøkler.

I 1862 grunnla Göran Fredrik Göransson Högbo Stål och Jernwerks AB i Sverige for å produsere stål av høy kvalitet. I 1886 begynte de med produksjon av sagblader til brukere over hele verden. Samme året startet Johan Petter Johansson sitt firma Enköpings Mekaniska Verksted. Han var en kreativ håndverker med mange patenter. Han oppfant rørtangen i 1888 og tok sitt neste patent i 1891, den aller første skiftenøkkelen. Han hadde til sammen 118 patenter.

I 1916 kjøpte Berndt August opp firmaet Enköpings Mekaniska Verksted fra Johan Petter Johanson og ble en del av firmaet BA Hjort & Co som skapte navnet Bahco.

## Kilder
* http://www.bahco.com/no/bahco_history.html 
* http://www.bahco.com/no/company.html 
* http://www.bahco.com/no/fish_and_hook_story.html 

## Eksterne lenker
*
Benjamin Skiaker Myrstad

**Benjamin Skiaker Myrstad** (født 1994) var leder i Elevorganisasjonen for perioden 2014/2015. Han ble valgt på Elevorganisasjonens landsmøte, Elevtinget. Tidligere har han vært leder i Elevorganisasjonen i Østfold. Han gikk på videregående opplæring på Kirkeparken videregående skole i Moss. Han studerte samfunnsøkonomi ved Universitetet i Oslo.

## Referanser
Stanley (selskap)

**Stanley** er et selskap som produserer for det meste håndverktøy. Stanley ble grunnlagt i 1843 av Frederick T. Stanley i en liten butikk i New Britain, Connecticut i USA.

## Historie
Frederick T. Stanley startet en liten butikk i 1843 og produserte hengsler, skruer og andre jern produkter. I 1857 startet Fredericks fetter, Henry Stanley en linjal- og tommestokkbedrift og i 1920 slo disse bedriftene seg sammen. I 2010 slo Stanley og Black & Decker seg sammen.

## Kilder
* http://www.stanleyworks.no/our-company

## Se også
* Black & Decker
En høstmørk vei og du og jeg

**«En høstmørk vei og du og jeg»** er en sang som ble spilt inn og gitt ut på singel med Wenche Myhre i 1964. Den ble gitt ut av banan-Matthiessen og Trygg Trafikk.

## Referanser
Per Gustav Schøyen

:*Artikkelen er om diplomaten Per G. Schøyen (1924–2017). Se annet sted for Per Schøyen som var mangeårig informasjonsdirektør i norske Esso fra 1980-tallet, eller direktør Per Schøyen i karosserifirmaet Per Schøyen A/S (nedlagt i 1973).

*'Per Gustav Schøyen''' (1924–2017) er en tidligere norsk ambassadør.

Han begynte i Utenriksdepartementet i 1948 og var stasjonert ved konsulatet i New York City som sekretær, allerede fra 1945. Senere var han attaché og ambassadesekretær ved Norges ambassade i Moskva, Sovjet.  Så var han i Paris som ambassadesekretær ved Norges delegasjon til OECD, en sammenslutning av oljeproduserende stater.  På 1960-tallet var han blitt byråsjef.  Fra 1967 til 1973 var han  ministerråd ved Norges ambassade i Bonn, Tyskland, men ble i 1973 beordret til å være handelspolitisk forhandler. Schøyen gikk i 1976 på Forsvarets høgskole. Han innledet i 1977 fire år ved Norges ambassade i Singapore som ambassadør for Norge, foruten å bli utnevnt til generalkonsul i byen Bandar Seri Begawan som er hovedstad i sultanatet Brunei. Det ble imidlertid på høsten 1980 kjent at han ble stilt til disposisjon.  Etterpå ble han heller underdirektør fra 1981 til 1987, da han flyttet til Hamburg i Vest-Tyskland for å være generalkonsul. Han ble utnevnt til ridder av 1. klasse av St. Olavs Orden i 1988, og gikk av i 1992.

## Referanser